Boek: Zinzi en Saffraan-reeks | Maroela Media
Hierdie unieke reeks boeke prikkel jong meisies se belangstelling in die wetenskap deur opwindende verhale oor magiese diere, monsters, avonture en raaisels te vermeng met interessante feite en wetenskaplike eksperimente.
Zinzi is die speurder en wetenskaplike. In haar avonture word sy bygestaan deur haar getroue kat, Saffraan.
In die eerste boek van dié reeks ontdek Zinzi ŉ gloeiende foto en leer sodoende ŉ groot geheim. Magiese diertjies, wat beseer is, besoek Zinzi en Saffraan se skuur in die agterplaas op soek na hulp. Een van hulle is ŉ baba-draak. Sal hulle die drakie betyds kan help?
Die skuur in Zinzi en Saffraan se agterplaas is ŉ veilige hawe vir beseerde, magiese diere. In die tweede boek in die reeks het Gorp, ŉ bosmonster, hulp nodig. Gorp kry ŉ bietjie skaam oor sy probleem, maar Zinzi verseker hom dat sy vinnig kan help. Wanneer Zinzi se eerste paar oplossings egter nie vir Gorp help nie, huil hy lang trane. Zinzi en Saffraan se hande is vol met ŉ huilende monster terwyl hulle ook aan ŉ goeie oplossing vir sy probleem probeer dink.
In die derde boek van hierdie reeks ontdek Zinzi en Saffraan dat die meerperdjies van die stroom in groot gevaar is. Die twee maats moet vinnig aan ŉ plan dink om die stroom, en die diere wat daarin woon, te help.
ŉ Groot sneeustorm veroorsaak baie moeilikheid vir die magiese diere wat in die woud bly in die vierde boek van die Zinzi en Saffraan-reeks. Zinzi en Saffraan probeer om die eiers van ŉ katjievlinder te red, maar begaan ŉ fout. Voordat die diertjies uitbroei, moet Zinzi en Saffraan hulle fout probeer regstel.
In hierdie boek ontvang Zinzi en Saffraan ŉ besoeker, Pip, wat ŉ gloeiende saadjie het. Die drie vriende moet vinnig uitvind wat die saadjie nodig het om te groei voordat dit te laat is.
In die sesde boek van die reeks is daar ŉ aardbewing wat Zinzi-hulle se huis laat skud. Is dit eerder ŉ towerponie-bewing? ŉ Baie groot, nuwe vriend daag met erge pyn by Zinzi en Saffraan op. Zinzi, haar ma en Saffraan moet spoedig ŉ genesing bedink vir hierdie magiese vriend.
Prys: R135,00 elk*